Lucius Tettius Iulianus

Lucius Tettius Iulianus (nescimus, quando natus mortuusve sit) senator Romanus primo saeculo post Christum natum fuit. Anno 68/69 legatus legionis Legionis VII Claudiae in Moesia provincia et ob Sarmatos victos a Othone imperatore ornamentis consulariis ornatus estTacitus, Historiae, I 79,5. Marcus Apponius Saturninus legatus Augusti pro praetore Moesiae Tettium propter eius ambiguitatem in Othonem necare in animo habebat, sed is ad Vespasianum fugitTacitus, Historiae II 25,2. Praetura in annum 70 proposita primo a senatu sublata et Decimo Plotio Grypo dataTacitus, Historiae, IV 39-40, deinde propter officia in Vespasianum restituta est. Annis 81 ad usque 82 legatus Legionis III Augustae erat et tum anno 83 consul suffectus creatus est. Anno 88 legatus Augusti pro praetore Moesiae Inferioris victor exercitum Romanum in Decebalum regem Dacorum apud Tapas duxitDer Neue Pauly, Stuttgardiae 1999, T. 12/1, c. 203. Frater eius Gaius Tettius Africanus Cassianus Priscus fuitloco citato, c. 202.

 Notae 

Categoria:Consules
Categoria:Senatores
Categoria:Praetores
Categoria:Legati Moesiae Inferioris
Categoria:Nati saeculo 1
Categoria:Mortui saeculo 1 aut 2